b"\n_START_ARTICLE_\nEstaci\xc3\xb3 de ferrocarril de Tanggula\n_START_SECTION_\nIntroducci\xc3\xb3\n_START_PARAGRAPH_\nAquesta estaci\xc3\xb3 sense servei del ferrocarril de Qingzang es va estrenar el dia 1 de juliol de 2006. L'estaci\xc3\xb3 est\xc3\xa0 situada a 5.068 m sobre el nivell del mar i supera les estacions de Ticlio (Per\xc3\xba), que est\xc3\xa0 situada a 4.829 m; l'estaci\xc3\xb3 C\xc3\xb2ndor, situada a 4.786 m, de la l\xc3\xadnia R\xc3\xado Mulatos-Potos\xc3\xad (Bol\xc3\xadvia), i l'Estaci\xc3\xb3 de La Galera, a 4.781 m del Per\xc3\xba, cosa que la fa l'estaci\xc3\xb3 de ferrocarril a m\xc3\xa9s al\xc3\xa7ada del m\xc3\xb3n. L'estaci\xc3\xb3 de Tanggula est\xc3\xa0 situada a 1 quil\xc3\xb2metre esc\xc3\xa0s del tram m\xc3\xa9s elevat del recorregut d'aquesta l\xc3\xadnia, que assoleix els 5.072 m. _NEWLINE_L'andana t\xc3\xa9 1,25 km de llarg i ocupa 77 mil m\xc2\xb2. Hi ha tres vies a l'estaci\xc3\xb3. La localitzaci\xc3\xb3 d'aquesta parada es va fer per les vistes que hi havia des de les andanes a l'exterior._NEWLINE_El 2008, Tanggula Railtours, una iniciativa sorgida de la uni\xc3\xb3 de RailPartners i Qinghai Tibet Rail Corp., van obrir un servei de tren tur\xc3\xadstic entre Beijing i Lhasa per al qual s'usen trens de luxe especialment constru\xc3\xafts per a aquesta l\xc3\xadnia.\n_START_SECTION_\nHoraris\n_START_PARAGRAPH_\nDes de 2009 no hi ha servei de viatgers a l'estaci\xc3\xb3. Els trens hi paren, per\xc3\xb2 no s'obren les portes."